Document ID: /roh_data/filtered/fineweb-2-filterrobots_roh.jsonl.gz/12646

Oz è l'onomastic da Linard u Glienard u Leonhard, in num che bleras e blers enconuschan dal Piz Linard sur Lavin. Quel vegn dal tudestg e signifitgescha temerari e curaschus sco in liun.
En la baselgia catolica datti il son Leonard ch'è il protectur dal muvel e surtut dals chavals. Quel ha vivì tranter il 5avel e 6avel tschientaner sco eremit senza acceptar da daventar uvestg. El ha fundà la claustra da Noblat en Frantscha sin il terren regalà dal retg ch'el aveva pudì circumdar sin in asen durant ina notg, suenter avair salvà la regina en speranza ch'aveva gì las deglias amez il guaud.